જુનાગઢ જિલ્લામાં જંગલ વિસ્તારમાં છેલ્લા કેટલાક દિવસોથી દિપડાઓનો આતંક વધ્યો છે ત્યારે ઉના પંથકમાં ગત મોડી રાત્રે નિંદ્રાધીન બાળકને દિપડો ઉઠાવી જઇ ફાડી ખાતા અરેરાટી વ્યાપી ગઇ છે. બનાવની મળતી વિગતો મુજબ, મુળ જુના ઉગલા ગામનાં અને હાલ ઉનાનાં ખાપટ ગામે રહી માલ ઢોરની લે વેંચ કરતા નાનજીભાઇ વલકુભાઇ વાઘેલા નામનો દેવીપૂજક યુવાન ગઇ કાલે રાત્રે પત્ની, ત્રણ પુત્ર અને એક પુત્રી સાથે બળદ, બકરાને લઇ વતનમાંથી ખાપટ ગામે પહોંચ્યો હતો.